Zdravo, moje ime je Charita Carter. Viša sam kreativna producentica u Walt Disney
Imagineeringu. Odgovorna sam za vođenje timova koji izrađuju atrakcije
koje naši posjetitelji imaju priliku iskusiti. Uvijek tražimo nove načine
za poboljšanje i pružanje boljeg iskustva našim
posjetiteljima, a tehnologija je u tome ključni faktor.
Čestitam, uspjeli ste! Isprogramirali ste BB-8-a.
Mislim da smo sada spremni za nešto teže.
Krenimo. Sada kada ste naučili osnove programiranja, vraćamo se nazad kroz
vrijeme kako biste izradili vlastitu igru s R2-D2-om i C-3PO-m u glavnim ulogama.
Za izradu igre, trebamo naučiti nešto što programeri svakodnevno koriste.
Riječ je o događajima.
Događaji govore programu da sluša ili čeka dok se nešto ne dogodi, a kada se dogodi
izvršavaju se akcije. Primjer događaja je čekanje na klik miša,
pritisnutu tipku sa strelicom gore ili dodir na ekranu. Mi ćemo naučiti R2-D2-a
da dostavi poruku pobunjeničkom pilotu krećući se gore,
a potom i dolje do drugog pobunjeničkog pilota.
Koristit ćemo događaje kako bismo ga pokrenuli kada igrač pritisne tipku
sa strelicom gore ili dolje, ili gumbe za gore ili dolje.
Koristit ćemo događaj 'kada je pritisnuta strelica prema gore'
i ispod nje postaviti naredbu 'idi gore'.
Kada igrač pritisne tipku sa strelicom prema gore,
pokreće se dio koda ispod postavljenog događaja.
Istu stvar učinit ćemo kako bismo pokrenuli R2-D2-a prema dolje.
Tako umjesto pisanja cijelog koda za kontrolu droida unaprijed,
puštamo R2-D2-a da reagira na događaj pritiska tipke kako bismo ga pomaknuli
po sceni. Korak po korak vaša igra postaje sve interaktivnija.